Diari Oficial de la Generalitat Valenciana


Sumari del DOGV 4414, del 09-01-2003 (2003/125)

DECRET 1/2003, de 7 de gener, Consell de la Generalitat, pel qual es crea l'Institut d'Educació Secundària núm. 2 de l'Alcora.
------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/125


Data del document
:   07-01-2003

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * Alcora, l'
    * ensenyament públic
    * ensenyament secundari
    * centre d'ensenyament

DECRET 1/2003, de 7 de gener, Consell de la Generalitat, pel qual es crea l'Institut d'Educació Secundària núm. 2 de l'Alcora. [2003/125]
  
Els estudis de planificació educativa van prevore la creació d'un nou institut d'Educació Secundària en la zona escolar CS10, identificat com 12N00003.
  
Atenent estes previsions, l'Ajuntament de l'Alcora, segons acord adoptat en sessió plenària de 10 de novembre de 1998, modificat pel de 13 d'abril del 2000, va cedir a la Generalitat un solar de 7.230 m2 ubicat en la partida Casals, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 30 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Després de la convocatòria del corresponent concurs públic per Resolució de 7 d'abril de 2000, de l'Institut Valencià d'Habitatge, SA, es van adjudicar les obres de construcció d'un nou edifici escolar per Resolució de 26 de juny de 2000.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyances de règim general no universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta del conseller de Cultura i Educació i amb la deliberació prèvia del Consell de la Generalitat, en la reunió del dia 7 de gener de 2003,
  
DECRETE
  
Article únic
  
Es crea el següent centre docent:
  
Província: Castelló.
  
Localitat: l'Alcora.
  
Denominació: Institut d'Educació Secundària, núm. 2.
  
Codi: 55047348.
  
Titular: Generalitat.
  
Domicili : C/ Prolongació del Camí Nord, s/n.
  
Composició: 12 unitats d'Educació Secundària Obligatòria.
  
Capacitat: 360 places escolars d'Educació Secundària Obligatòria.
  
DISPOSICIÓ ADDICIONAL
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és el cas, el domicili, denominació i la configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/2003.
  
València, 7 de gener de 2003
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS